Pelayo - Uiquipedia

# Pelayo

### De Uiquipedia

Monumentu a Pelayo en Cuadonga

Pelayo o Pelayu ( - 737) foi'l primer rei d'Asturies que según la lleenda abellugó gran parte de la temprana resistencia cristiana frente al Islam.

Tres la derrota de los godos polos árabes na batalla'l Guadalete nel 711, éstos invaden la Península Ibérica, y lleguen ensin atopar casi oposición hasta los Picos d'Europa en malpenes 7 años.

Nel anguañu llugar de Cuadonga, nel 718, Pelayo, probablemente un xefe tribal astur apresentó-yos resistencia na redolada'l monte Auseva. Esti fechu bélicu marca l'aniciu de la monarquía asturiana y l'entamu d'una llarga llucha ente los cristianos y los musulmanes na península ibérica, lo que se conoz como la Reconquista.

Fizo de Cangues d'Onís la sede la so corte y casóse con Gaudiosa. Tuvo dos fios: Favila, que lu socedió cuando morrió y Ermesinda, que casóse con Alfonso I, fiu del Pedro de Cantabria. Foi enterráu na ilesia de Santolaya d'Abamia, cerca de Cuadonga, anque años dempués Alfonso X treslladó los sos restos a Cuadonga.

Na figura de Pelayo xúntense por igual lleenda y realidá, yá que nun se ye a saber daveres si munches de les coses que se cuenten dél son ciertes o inventos de los posteriores reis d'Asturies pa xustificase como monarquíes y pa dase más importancia.

| Vea les imáxenes de Commons sobre Pelayo.

Predecesor: Nun hubo | Rei d'Asturies 718 - 737 | Socesor: Favila

Retrieved from "http://ast.wikipedia.org../../../p/e/l/Pelayo.html"

Categoría: Reis d'Asturies

##### Views

- Artículu
- Discusión
- Revisión actual

##### Buscar

##### Otres llingües

- Català
- Deutsch
- English
- Español
- Français
- Bahasa Indonesia
- Italiano
- Latina
- Nederlands
- Polski
- Português
- Русский
- Slovenčina
- Српски / Srpski